BCPG กำไรโต 31% มาที่ 2.02 พันลบ. รับรายได้ขายไฟพุ่ง ใจดีแจกปันผล 0.16 บ./หุ้น
BCPG กำไรโต 31% มาที่ 2.02 พันลบ. จากปีก่อน 1.54 พันลบ. รับรายได้ขายไฟพุ่ง-หนี้ลดลง ใจดีแจกปันผล 0.16 บ./หุ้น ขึ้น XD 13 มี.ค.61 กำหนดจ่าย 8 พ.ค.นี้
28 ก.พ. 2561

บริษัท บีซีพีจี จำกัด (มหาชน) หรือ BCPG รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 ดังนี้

โดยผลประกอบการในงวดดังกล่าวมีรายได้จากการขายไฟฟ้าเท่ากับ 3,322.5 ล้านบาท เพิ่มขึ้น 7.7% จากปีก่อน ทั้งนี้บริษัทมีกำไรจากอัตราแลกเปลี่ยนจากการดำเนินงานปกติและการแปลงค่างบการเงินในส่วนหนี้ที่เป็นสกุลเงินต่างประเทศจำนวน 72 ล้านบาท
ขณะที่ในไตรมาสนี้บริษัทมีกำไรจากอัตราแลกเปลี่ยนทั้งสิ้น 51.20 ล้านบาท ทำให้ผลกำไรสุทธิเพิ่มขึ้น โดยกำไรอัตราแลกเปลี่ยนดังกล่าวเกิดจากการแข็งค่าของค่าเงินบาทระหว่างไตรมาส ซึ่งส่งผลให้การแปลงค่าหนี้ที่เป็นเงินตราสกุลต่างประเทศเป็นสกุลเงินบาท ณ วันสิ้นงวดลดลง
พร้อมทั้งเตรียมปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสด 0.16 บาท กำหนดขึ้นเครื่องหมาย XD วันที่ 13 มี.ค. 2561 และกำหนดจ่ายเงินปันผลวันที่ 8 พ.ค. 2561